На основу члана 144. Закона о општем управном поступку ("Сл. гласник РС", бр. 18/2016 и 95/2018 - аутентично тумачење) и члана 26. став 1. Закона о локалним изборима („Сл. гласник РС“, бр. 129/2007, 34/2010 - одлука УС, 54/2011, 12/2020, 16/2020 - аутентично тумачење и 68/2020), Изборна комисија Општине Бачки Петровац, на седници одржаној 10.06.2020. године, донела је

**Р Е Ш Е Њ Е**

**О ИСПРАВЦИ РЕШЕЊА О УТВРЂИВАЊУ ЗБИРНЕ ИЗБОРНЕ ЛИСТЕ**

**КАНДИДАТА ЗА ОДБОРНИКЕ СКУПШТИНЕ ОПШТИНЕ БАЧКИ ПЕТРОВАЦ**

**НА ИЗБОРИМА РАСПИСАНИМ ЗА 21. ЈУН 2020. ГОДИНЕ**

1. **И с п р а в љ а с е** Решење Изборне комисије Општине Бачки Петровац о утврђивању збирне изборне листе кандидата за одборнике Скупштине Општине Бачки Петровац на изборима расписаним за 21. јун 2020. године бр. 013-1/2020-02-66 од 08.06.2020. године („Службени лист Општине Бачки Петровац“, бр. 13/2020) (у даљем тексту: Решење), на следећи начин:

- у тачки 1. Решења мења се назив изборне листе на српском и словачком језику и гласи:

„ **1. Александар Вучић – За нашу децу.**

**Aleksandar Vučić – Pre naše deti.** “ ;

- у тачки 2. Решења мења се назив изборне листе на српском и словачком језику и гласи:

„ **2. Ивица Дачић – „Социјалистичка партија Србије (СПС)“**

**Ivica Dačić – Socialistická strana Srbska (SSS)** “ ;

- у тачки 3. Решења мења се назив изборне листе на српском и словачком језику и гласи:

„ **3. „Slováci držme sa spolu! – Dr. Tatjana Deman Javorníková“**

**Slováci držme sa spolu! – Dr. Tatjana Deman Javorníková** “ ;

- у тачки 4. Решења мења се назив изборне листе на српском и словачком језику и гласи:

„ **4. Војвођански фронт – Уједињени за демократски Бачки Петровац**

**(Лига социјалдемократа Војводине, Војвођанска партија, Заједно за Војводину)**

**Vojvodinský front – Zjednotení za demokratický Báčsky Petrovec**

**(Liga sociálnych demokratov Vojvodiny, Vojvodinská strana, Spolu za Vojvodinu)** “ ;

- у тачки 6. Решења мења се назив изборне листе на српском и словачком језику и гласи:

„ **6. Нестраначки и уједињени обични људи**

**Nestranícki a zjednotení obyčajní ľudia** “ .

2. У осталим деловима Решење остаје непромењено.

3. На основу овог решења секретар Изборне комисије Општине Бачки Петровац утврдиће пречишћен текст Решења, који ће се објавити у „Службеном листу Општине Бачки Петровац“.

4. Ово решење производи правна дејства од када и решење које се исправља.

**О б р а з л о ж е њ е**

Изборна комисија Општине Бачки Петровац, на седници одржаној 08.06.2020. године, донела је Решење о утврђивању збирне изборне листе кандидата за одборнике Скупштине Општине Бачки Петровац на изборима расписаним за 21. јун 2020. године бр. 013-1/2020-02-66 од 08.06.2020. године.

Након објављивања наведеног решења у „Службеном листу Општине Бачки Петровац“, примећене су грешке у називима изборних листа, односно називи појединих изборних листа у донетом решењу не одговарају стварним називима проглашених изборних листа.

У члану 144. Закона о општем управном поступку стоји: „Орган увек може да исправи своје решење или његове оверене преписе и уклони грешке у именима или бројевима, писању или рачунању и друге очигледне нетачности. Решење о исправци почиње да производи правна дејства од када и решење које се исправља, али ако је исправка неповољна по странку - од када странка буде обавештена о исправци.“.

У члану 26. став 1. Закона о локалним изборима стоји: „Збирну изборну листу утврђује изборна комисија и она садржи све изборне листе, са личним именима свих кандидата и подацима о години рођења, занимању и пребивалишту.“.

Имајући у виду наведено, одлучено је као у диспозитиву овог решења.

**Упутство о правном средству:** Против овог решења може се поднети приговор Изборној комисији Општине Бачки Петровац у року од 24 часа од дана доношења решења.

**ИЗБОРНА КОМИСИЈА ОПШТИНЕ БАЧКИ ПЕТРОВАЦ**

Број: 013-1/2020-02-69

Дана: 10.06.2020. године

Бачки Петровац П Р Е Д С Е Д Н И К

ИЗБОРНЕ КОМИСИЈЕ

Душан Рашета, дипл. прав.